Kuvassa Ruotsin Magdalena Andersson ja Tanskan Claus Hjort Frederiksen.

Britannian, Ruotsin, Tanskan ja Tshekin valtiovarainministerit ovat suuttuneet EU-komission suunnitelmasta. Kuvassa Ruotsin Magdalena Andersson ja Tanskan Claus Hjort Frederiksen.

Britannian, Ruotsin, Tanskan ja Tshekin valtiovarainministerit ovat suuttuneet EU-komission suunnitelmasta. Kuvassa Ruotsin Magdalena Andersson ja Tanskan Claus Hjort Frederiksen.

Sekä Isossa-Britanniassa että Ruotsissa ihmetellään EU-komission uutta esitystä, jossa myös euroon kuulumattomat EU-maat antaisivat ”pikalainaa” Kreikalle. Komissio kannattaa ajatusta, että Kreikkaa tuettaisiin Euroopan rahoituksenvakausmekanismin eli ERVM:n kautta kolmen kuukauden ajan. ERVM on Euroopan komission alainen hätärahoitusohjelma, joka käyttää Euroopan unionin budjettia vakuutenaan.

Komissio myöntää lausunnossaan, että kyseessä ei ole helppo ratkaisu ja kertoo tiedostavansa ei-euromaiden huolet asian suhteen.

Britanniassa komission toimista ollaan raivoissaan. Pääministeri David Cameron on aiemmin vedonnut siihen, että Britannialle luvattiin vuonna 2010, että brittien rahoja ei käytetä euromaiden pelastamiseen.

Cameron on sanonut Guardianin mukaan, että kansainvälinen valuuttarahasto IMF on oikeassa liputtaessaan Kreikan velkojen leikkausten puolesta.

- On Britannian intresseissä, että euroalue ratkaisee, miten toimii. Heidän on ratkaistava nämä asiat, ja aika nopeasti, Cameron sanoi tänään.

Svenska Dagbladet kirjoittaa samansuuntaisesti, että Ruotsin vetäminen mukaan Kreikan lainoittamiseen on vastoin maan valtiovarainministerin Magdalena Anderssonin tahtoa.

Britannian George Osborne sekä Tanskan, Ruotsin ja Tshekin valtiovarainministerit ovat olleet raivoissaan komission aloitteesta, Financial Times kertoo.

Toisaalta euroalueen vahva puolustaja Ranska on suuttunut euroon kuulumattomien EU-maiden kovasta vastustuksesta, FT kertoo.